钦定古今图书集成/明伦汇编/官常典/第292卷 > 耶律特么
## 钦定古今图书集成/明伦汇编/官常典/第292卷 > 耶律特么

按《辽史》本传：“特么季父房之后，重熙间为北克，累迁
六部秃里太尉。大安四年，为倒挞岭节度使。顷之，为
禁军都监。是冬，讨磨古斯，斩首二千馀级。十年，复讨
之，既捷，授南院宣徽使。寿隆元年，为北院大王。四年，
知黄龙府事，薨。”

===耶律仙童===按《辽史》本传：“仙童，仲父房之后。重熙初，为宿直官，累
迁惕隐都监，以宽厚称。蒲奴里叛，仙童为五国节度
使，率师讨之，擒其帅陶得里。又击乌隗叛，降其众，改
彰国军节度使，拜北院大王。清宁二年，知黄龙府事，
迁侍卫亲军马步军都指挥，历忠顺、武定二军节度
使。致仕，封蒋国公。咸雍初，徙封许国，卒。”